06/08/2014 | Administración LocalMunicipal
Ribeira
Notificación por edictos a herdeiros de Manuel Martínez Santiago

Visto o Decreto de Alcaldía de data 23 de xullo de 2014, mediante o que se dita resolución do expediente de xestión de biomasa de referencia 14XB017, en relación cunha finca localizada no lugar de Xenxides, Oleiros, Riveira. Visto que os titulares da finca de referencia catastral 15074A033000130000KD, Herdeiros de D. Santana Carles Rahioui Haffari, son descoñecidos. A tenor do disposto no artigo 59.5 da Lei 30/1992, do 26 de novembro, reguladora do Réxime Xurídico das Administracións Públicas e do Procedemento Administrativo Común, modificado pola Lei 4/1999, do 13 de xaneiro, para garantir o trámite da notificación, procédese á publicación no BOP e no taboleiro de edictos do Concello de Riveira, por un prazo de quince (15) días naturais, o presente escrito: “María Cacharro López, Secretaria Xeral do Concello de Riveira, notifícolle que o Alcalde en funcións de Riveira, D. Juan Luis Martínez Queiruga (Decreto de substitución de data 22 de xullo de 2014), ditou este decreto de 23 de xullo de 2014: Ref.: Departamento de Medio Ambiente – Técnico de Medio Ambiente - ILFV - TMA/14XB017 Visto o escrito presentado no Rexistro Xeral deste Concello por D. Julio Enrique Gurriaran Laurentiu (escrito con data do 9 de maio de 2014, entrada número 5.584), mediante o que solicita: “Que debido al gran crecimiento de la vegetación y que la misma está invadiendo prácticamente mi finca, se tomen las medidas oportunas para que, a la mayor brevedad posible, se realicen los trabajos de limpieza necesarios”. Visto o informe emitido polo Técnico Municipal de Medio Ambiente de data 2 de xuño de 2014 no que manifesta: “(.) Na data do 2 de xuño de 2014 xirei visita de inspección ao lugar indicado polo Sr. Ces Mariño, no lugar de Xenxides, parroquia de San Martiño de Oleiros, Riveira, co obxecto de comprobar as condicións nas que se atopa a finca referida no escrito con respecto ás previstas na normativa sobre prevención de incendios forestais. Constatei que a parcela lindeira coa propiedade do Sr. Ces Mariño, de referencia catastral 15074A033000130000KD, presenta vexetación accesoria de carácter arbustivo na franxa de protección de incendios das vivendas. De conformidade co establecido no punto 2 do artigo 21 ter da Lei 3/2007, do 9 de abril, de prevención e defensa contra os incendios forestais, no solo urbano, de núcleo rural e urbanizable delimitado, aplicaranse subsidiariamente os criterios establecidos nos artigos 20 bis, 21, 21 ter, 22 e 23, salvo aprobación específica de ordenanza municipal ou en defecto da mesma, que poderá elaborarse de conformidade co artigo 16 da lei. (.) Nesas condicións, quedaría comprobado que a parte titular da parcela sinaladas na táboa anterior incumpre co establecido na normativa sobre xestión da biomasa vexetal regulada no Decreto 105/2006, do 22 de xullo, polo que se regulan medidas relativas á prevención de incendios forestais, á protección dos asentamentos no medio rural e á regulación de aproveitamentos e repoboacións forestais, na Lei 3/2007, do 9 de abril, de prevención e defensa contra os incendios forestais de Galicia, e na Orde do 31 de xullo de 2007 pola que se establecen os criterios para a xestión da biomasa vexetal, xa que a finca presenta: vexetación accesoria na franxa da rede secundaria de protección. (…)” Visto o Decreto de Alcaldía, de data 4 de xuño de 2014, mediante o que se inicia expediente de orde de execución de traballos de xestión da biomasa aos presuntos titulares da parcela de referencia catastral 15074A033000130000KD. Visto o Edicto de data 4 de xuño de 2014, mediante o que se procedeu a garantir o trámite da notificación de conformidade co disposto no artigo 59.5 da Lei 30/1992, do 26 de novembro de Réxime Xurídico das Administracións Públicas e do Procedemento Administrativo Común, para o cal se procedeu á súa publicación no B. O. P. (B. O. P. núm.114 do 17 de xuño de 2014), e á súa exposición no taboleiro de edictos deste Concello polo prazo acordado no procedemento, quince (15) días naturais. Visto que non se ten constancia da execución dos traballos requiridos. Vista a lexislación seguinte: Lei 9/2002, do 30 de decembro, de ordenación urbanística e protección do medio rural de Galicia e Decreto 28/1999, de 21 de xaneiro, polo que se aproba o Regulamento de disciplina urbanística para o desenrolo e aplicación da Lei do solo de Galicia, Decreto 105/2006, do 22 de xullo, polo que se regulan medidas relativas á prevención de incendios forestais, á protección dos asentamentos no medio rural e á regulación de aproveitamentos e repoboacións forestais, Lei 3/2007, do 9 de abril, de prevención e defensa contra os incendios forestais de Galicia, e Orde do 31 de xullo de 2007 pola que se establecen os criterios para a xestión da biomasa vexetal, e as competencias atribuídas aos concellos nesta materia. De conformidade co procedemento previsto no artigo 22 da Lei 3/2007, do 9 de abril, de prevención e defensa contra os incendios forestais de Galicia, esta Alcaldía, en exercicio das facultades atribuídas polo artigo 21.1 da Lei 7/1985, do 2 de abril, reguladora das bases do réxime local, RESOLVE 1. Reiterar o requirimento efectuado a Herdeiros de D. Santana Carles Rahioui Haffari, en calidade de titulares da parcela de referencia catastral 15074A033000130000KD, emprazada no lugar de Xenxides, Oleiros, Riveira, para que nun último e improrrogable prazo de cinco (5) días naturais realicen os seguintes traballos para garantir o cumprimento da normativa sobre protección de incendios: - Eliminación de todo tipo de vexetación accesoria da parcela. - Xestión dos restos vexetais segundo normativa. - Na franxa dos 30 metros a carón de vivendas non poderá haber especies arbóreas non permitidas segundo a Lei 3/2007 (piñeiros, eucaliptos.). 2. Advertir á parte interesada de que no caso de que non se realicen os traballos requiridos no prazo establecido anteriormente, o Concello procederá á execución subsidiaria imputando á parte propietaria da parcela os gastos ocasionados, ou mediante a imposición de multas coercitivas de 300 a 6.000 euros, reiterables ata lograr a execución dos traballos ordenados. Todo isto conforme o establecido no parágrafo 2 do artigo 199 da Lei 9/2002 e no artigo 31 do Regulamento de disciplina urbanística.3. Notificar aos interesados de conformidade co previsto no artigo 59.5. Contra a presente resolución, que pon fin á vía administrativa, poderá interpoñer os seguintes recursos: DE REPOSICIÓN: ante esta Alcaldía, no prazo dun mes contado desde o día seguinte ao da notificación da presente, e que se entenderá desestimado de non recaer resolución expresa no prazo dun mes a contar desde o día seguinte ao da súa presentación. CONTENCIOSO-ADMINISTRATIVO: ante o Xulgado do Contencioso-Administrativo de Santiago de Compostela, no prazo de dous meses a contar desde o día seguinte ao da notificación da presente ou, no caso de interposición do potestativo recurso de reposición, desde o día seguinte ao da resolución expresa do mesmo. Se a resolución do recurso de reposición non fora expresa senón tácita, o prazo para a interposición do recurso contencioso-administrativo será de seis meses a contarse a partir do día seguinte a aquel no que se produza o acto presunto. Todo iso, sen prexuízo de que interpoña calquera outro que estime axeitado a dereito. Riveira, 23 de xullo de 2014 A Secretaria Xeral, María Cacharro López” Riveira, 23 de xullo de 2014 O Alcalde en funcións de Riveira, Juan Luis Martínez Queiruga (Decreto de substitución de data 22 de xullo de 2014)